УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

ИЗБОРНО ВЕЋЕ

Одлуком Изборног већа Филозофског факултета од 25.06.2021. године изабрани смо у комисију за припрему извештаја о кандидатима за избор у звање ДОЦЕНТА за ужу научну област ОПШТА ФИЛОЗОФИЈА – тежиште истраживања: хеленистичка и средњовековна филозофија.

На конкурс објављен у листу Националне службе за запошљавање „Послови“ од 07.07.2021. године пријавила су се два кандидата – др Игор Ст. Коцић и др Павле Стојановић. Након што смо проучили конкурсни материјал, Изборном већу подносимо следећи

**И З В Е Ш Т А Ј**

**Др Игор Коцић** рођен је у Врању 1969. године. На Богословском факултетету Универзитета у Софији дипломирао је теологију 2006. године. Магистарске студије из области теологије завршио је 2008. године на Униврзитету Велико Трново. Тема његовог магистарског рада била је „Човек и творевина у светлу Халкидонске христологије“. Коцић је 2019. године докторирао на Институту за изучавање друштва и знања при Бугарској академији наука, одбранувши дисертцију под насловом „Филозофска анализа антрополошких и космолошких идеја митрополита Јована Зизиуласа“. Кандидат је члан Центра за црквене студије у Нишу. У периоду 2001-2017. предавао је општеобразоне предмете у Хемијско-технолошкој школи, а у периоду 2011-2020. у Првој техничкој школи у Крушевцу.

Кандидат др Игор Коцић објавио је следеће радове:

• „Аскетско-агиолошки карактер православне антропологије“, *Годишњак центра за црквене студије* бр. 6, 2009, стр. 83-92.

• „Теологија личности по светим оцима Кападокијцима“ у: *Православна теологија и култура*, Ниш. 2009, стр. 81-91.

• „Појам евхаристијског времена у еклисиологији митрополита Јована Зизиуласа“, *Годишњак центра за црквене студије* бр. 9, 2012. стр. 245-253.

• „Евхаристијска ипостасологија у богословљу митрополита пегамског Јована Зизиуласа“, *Теологикон*, Велико Трново, 2013, стр. 202-211.

• „Апостолско наслеђе и есхатолошке димензије Цркве по учењу митрополита Јована Зизиуласа“, *Годишњак центра за црквене студије* бр. 11, 2014, стр. 171-180.

• „Светът и църквата в религиозната философия на митрополит Йован Зизиулас“, у: *Хумнизам, Наука, Религия*, София, 2018, стр. 89-99.

• „Еклисијални и аскетки прилаз решавању проблема еколошке кризе по митрополиту Јовану Зизиуласу“, у: *Христианство и выизовы современного общества,* Воронеж 2019. стр. 152-159.

Поред тога аутор наводи да је учествовао на две међународне и две домаће конфренције:

• „Евхаристијска ипостасологија у богословљу митрополита пегамског Јована Зизиуласа“, конференција „Личност у природа“, Велико Трново 2012.

• „Еклисијални и аскетки прилаз решавању проблема еколошке кризе по митрополиту Јовану Зизиуласу“, конференција „Хришћанство и изазови савременог света“, Ниш 2019.

• „Теологија личности по светим оцима Кападокијцима“, конференција „Православна теологија и култура”, Ниш 2009.

• „Основни етички принципи Ф. М. Достојевског“, конференција „Византија и паравославље“, Ниш, 2015.

На основу наслова прва три излагања на поменутим конференцијама може се лако закључити да су она објављена као радови горе наведени под 2, 3 и 7, док последње излагање под насловом „Основни етички принципи Ф. М. Достојевског“, није објављено.

Кандидат др Игор Коцић приложио је и апстракт на српском језику своје дисертације под насловом „*Филозофска анализа антрополошких и космолошких идеја митрополита Јован Зизиуласа*“. На онову тог апстракта, којег је сачинио сам кандидат, може се закључити да је реч филозофија, која се појављује у наслову, тумачена на помало колоквијалан начин. Коцић, наиме, пише да је предмет рада „религиозна (хришћанска) филозофија митр. Јована Зизиуласа, са посебним освртом на његову еклисиологију“. Уз то, у апстракту се каже да је у раду „у основи“ коришћен „богословско-систематски метод“.

**Др Павле Стојановић**рођен је 1979. године у Нишу. Године 1998. уписао је основне студије филозофије на Филозофском факултету Универзитета у Београду. Већ током студија, Стојановић је показао посебно интересовање за Хеленистичку филозофију, које је реализовао у раду на приређивању књиге превода примарних и секундарних текстова о хеленистичкој епистемологији и скептицизму. То је резултирало књигом *Скептички приручник 1*: *Антички скептицизам*, која је објављена 2007. године. Књига се од тада до данас на Одељењу за филозофију нашег факултета користи као обавезна литература на предмету „Хеленистичка филозофија“. По завршетку основних студија др Павле Стојановић примљен је на пост-дипломске студије из филозофије на универзитету „Џонс Хопкинс“ у Мериленду, САД. Диплому мастера из филозофије стиче 2011. године, а потом и звање доктора наука из филозофије 2015. одбраном дисертације под насловом „The Stoics and the Academics on the Apprehensive Impression“, која је рађена под менторством проф. Ричарда Бета и проф. Мајкла Вилијамса. Током и након студија био је запослен као наставник филозофије на неколико високошколских установа у САД: Johns Hopkins University, Gettysburg College, Notre Dame of Maryland University, Towson University, Miami University (Ohio), McDaniel College, Stevenson University. Др Стојановић спроводи истраживачки програм из области историје хеленистичке филозофије, са посебним тежиштем на стоицизму, Академији под вођством Аркесилаја и Карнеада и пиронизму.

Др Павле Стојановић обавио је следеће радове:

• „On the Status of Natural Divination in Stoicism“. *Theoria*, 2020, год. 63, бр. 1, стр. 5-16.

• „Chrysippus on Imagination in Aetius 4.12“. *The Classical Quarterly*. 2020, год. 70, бр. 1, стр. 332–346.

• „Zeno of Citium’s Causal Theory of Apprehensive Appearances“. *Ancient Philosophy*, 2019, год. 39, бр. 1, стр. 151-174.

• „Epictetus and Moral Apprehensive Impressions in Stoicism“. у: SUITS, D. (ур.), GORDON, D. (ур.). *Epictetus: His Continuing Influence and Contemporary Relevance*. RIT Press, 2014. стр. 165–194.

• „Увод“, у: *Скептички приручник 1*: *Антички скептицизам*, прир. и прев. Павле Стојановић, Института за филозофију Филозофског факултета у Београду/ΠΛΑΤΩ, Београд, 2007, стр. 5-32.

Кандидат Стојановић је унутар већ наведеног зборника о античком скептицизму први пут превео део *Основа пиронизма* Секста Емпирика, као и две књиге Цицеронове *Академике*. У том зборнику Стојановић је превео још седам радова најеминентнијих савремених познавалаца античког скептицизма.

Поред наведеног др Павле Стојановић је имао излагања на тринаест стручних конференција и скупова међународног карактера, а то су:

• “The Reliability of Stoic Katalepsis”, The Society for Ancient Greek Philosophy annual meeting, CNU, Newport News VA, October 2018.

• “Imagination, Divination, and Epistemic Luck in Stoicism”, Ancient Philosophy Society annual meeting, Emory University, April 2018.

• “Scientific vs. Natural Divination in Early Stoicism”, conference ‘Nature and the Divine in Ancient Greek Thought’, Interdisciplinary Center for Hellenic Studies, University of South Florida, March 2018.

• “The Problem of Epistemic Luck in Stoicism”, The Society for Ancient Greek Philosophy annual meeting, Fordham University, New York, October 2017.

• “The Two Notions of eulogos in Stoicism”, The Society for Ancient Greek Philosophy annual meeting, Fordham University, New York, October 2014.

• “Non-unified Objects аs Proper Individuals in Stoicism,” American Philosophical Association, Pacific Division annual meeting, San Diego, April 2014.

• “Carneades’ pithanon and Sextus’ isostheneia: is there really a conflict?” The Society for Ancient Greek Philosophy annual meeting, Fordham University, New York, October 2013.

• “The Stoics on Clarity and Distinctness of Impressions”, American Philosophical Association, Pacific Division annual meeting, San Francisco, March 2013.

• “Moral phantasia katalēptikē in Stoicism”, 36th Annual Workshop in Ancient Philosophy, University of Texas at Austin, March 2013.

• “Skepticism and Externalism in Ancient Philosophy: The Academics vs. The Stoics”, American Philosophical Association, Eastern Division annual meeting, Atlanta, December 2012.

• “Can non-unified objects be peculiarly qualified in Stoicism?”, The Society for Ancient Greek Philosophy annual meeting, Fordham University, New York, October 2012.

• “Zeno of Citium versus Plato on perceptual truth and falsehood in Cicero’s Academica 1.30-42”, Conference: “Truth, Falsehood and Deception in Ancient Philosophy”, University of Cambridge UK, April 2012.

• “Zeno’s Definition of the Apprehensive Impression”, American Philosophical Association, Pacific Division annual meeting, Seattle, April 2012.

Овоме би требало додати и чињеницу да др Стојановић има врло богато педагошко искуство стечено радом на универзитетима у САД: Johns Hopkins University, Gettysburg College, Notre Dame of Maryland University, Towson University, Miami University (Ohio), McDaniel College, Stevenson University.

Поменута дисертација др Павла Стојановића, која је под насловом „The Stoics and the Academics on the Apprehensive Impression“ одбрањена 2015. године на Johns Hopkins University, рађена је под менторством светски познатих стручњака Ричарда Бета и Мајкла Вилијамса који спадају међу водеће познаваоце ове филозофске тематике. У дисертацији и у својим објављеним радовима Стојановић показује темељно познавање филозофске проблематике која је предмет његовог основног интересовања, студиозно изграђен и методолошки заснован историјско-филозофски приступ, као и појмовну и лингвистичку компетенцију која је при обради оваквих тема неопходна.

**Закључно мишљење и предлог Комисије**

У светлу свих наведених релевантних података о пријављеним кандидатим, очито је да се Комисија не суочава са тешким задатком при избору. Кандидат др Павле Стојановић има сасвим јасне неспорне предности над кандидатом др Игором Коцићем. Стојановић је читаво своје академско образовање, од основних студија до доктората, стекао у области филозофије, док је Коцић основне и магистарске студије завршио на теологији, а докторске на Институту за изучавање друштва и знања при Бугарској академији наука. Већ овај други податак упућује на закључак да др Игор Коцић по свој прилици не задовољава ни формалне услове за избор. На сличан закључак нас наводи и поређење тема којима су се кандидати бавили у својим радовима. Радови кандидата др Коцића, и у погледу тематике као и у погледу методологије, изразито су теолошког карактера, док су радови кандидата др Стојановића стриктно филозофски. Као што се већ из наслова радова др Коцића може видети, ни један од њих се не тиче области за коју је расписан конкурс, док се сви радови кандидата Стојановића односе управо на ту област истраживања.

Када је реч о педагошком искуства кандидат Коцић га је стицао држећи општеобразовне предмете у средњим техничким школама у Крушевцу, док је Стојановић држао филозофске курсеве на значајним универзитетима у САД.

Све то је дошло до изражаја и у њиховим приступним предавањима. Задата тема предавања била је „Августин и скептицизам“. Кандидат Коцић је своје излагање завршио за мање од 20 минута. Оно се састојало од скупа прилично неповезаних, уопштених твдрњи. Кандидат није показао ни то да поседује дидактичке, нити филозофске односно историјско-филозофске методолошке способности. Насупрот томе, кандидат Стојановић одржао излагање у трајању од једног часа. Излагање је било врло систематично, повезано и прецизно тематски фокусирано, а сложени проблеми и аргументи изложени су на јасан и пријемчив начин уз коришћење прегледне и за слушаоце корисне презентација. Стојановић је испољио изразите дидактичке способности и педагошку компетентност за теме из историје филозофије. Узевши у обзир све релевантне елементе за оцењивање приступних предавања кандидата, комисија је др Игору Коцићу дала укупну оцену 2,1, док је предавање др Павле Стојановић оценила укупном оценом 5.

С обзиром на све чињенице изнете у овом Извештају, предлажемо Изборном већу Филозофског факултета Универзитета у Београду да се др Павле Стојановић изабере у звање доцента за ужу научну област Општа филозофија – тежиште истраживања: хелнистичка и средњовековна филозофија, са пуним радним временом, на одређено време од пет година.

У Београду, 08. 10. 2021.

Чланови комисије:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Драго Ђурић, редовни професор

Филозофски факултет, Универзитет у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Живан Лазовић, редовни професор

Филозофски факултет, Универзитет у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Дејан-Вук Станковић, ванредни професор

Учитељски факултет, Универзитета у Београду